# Jurnalul Oficial C 226I/2021

| | ISSN 1977-1029 |
| --- | --- |
| Jurnalul Oficial
  al Uniunii Europene | C 226I |
| | |
| Ediţia în limba română | Comunicări şi informări | Anul 6414 iunie 2021 |

ISSN 1977-1029

Jurnalul Oficial

al Uniunii Europene

C 226I

Ediţia în limba română

Comunicări şi informări

Anul 6414 iunie 2021

---

| Cuprins | Pagina |
| --- | --- |
| | II   Comunicări |
| | COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE |
| | Consiliu |
| 2021/C 226 I/01 | Declarația Parlamentului European privind suspendarea asistenței acordate prin instrumentele financiare externe | 1 |
| 2021/C 226 I/02 | Declarația Parlamentului European privind Decizia 2010/427/UE a Consiliului și coordonarea strategică | 2 |
| 2021/C 226 I/03 | Declarația Consiliului referitoare la guvernanța în privința Instrumentului de vecinătate, cooperare pentru dezvoltare și cooperare internațională – Europa în lume | 3 |
| 2021/C 226 I/04 | Declarația Comisiei Europene privind un dialog geopolitic cu Parlamentul European referitor la Instrumentul de vecinătate, cooperare pentru dezvoltare și cooperare internațională – Europa în lume | 4 |
| 2021/C 226 I/05 | Declarația Comisiei Europene privind considerentele 50 și 51 și articolul 8 alineatul (10) | 5 |

Cuprins

Pagina

II   Comunicări

COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Consiliu

2021/C 226 I/01

Declarația Parlamentului European privind suspendarea asistenței acordate prin instrumentele financiare externe

1

2021/C 226 I/02

Declarația Parlamentului European privind Decizia 2010/427/UE a Consiliului și coordonarea strategică

2

2021/C 226 I/03

Declarația Consiliului referitoare la guvernanța în privința Instrumentului de vecinătate, cooperare pentru dezvoltare și cooperare internațională – Europa în lume

3

2021/C 226 I/04

Declarația Comisiei Europene privind un dialog geopolitic cu Parlamentul European referitor la Instrumentul de vecinătate, cooperare pentru dezvoltare și cooperare internațională – Europa în lume

4

2021/C 226 I/05

Declarația Comisiei Europene privind considerentele 50 și 51 și articolul 8 alineatul (10)

5

---

| RO | |
| --- | --- |

RO

---

II Comunicări

COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Consiliu

| 14.6.2021 | RO | Jurnalul Oficial al Uniunii Europene | CI 226/1 |
| --- | --- | --- | --- |

14.6.2021

RO

Jurnalul Oficial al Uniunii Europene

CI 226/1

---

Declarația Parlamentului European privind suspendarea asistenței acordate prin instrumentele financiare externe

(2021/C 226 I/01)

Parlamentul European remarcă că Regulamentul (UE) 2021/947 de instituire a Instrumentului de vecinătate, cooperare pentru dezvoltare și cooperare internațională - Europa globală cuprinde o trimitere generală la posibilitatea de a suspenda asistența fără a specifica temeiul concret pentru o asemenea decizie. O astfel de suspendare a asistenței ar trebui impusă atunci când o țară parteneră încalcă constant principiile democrației, statului de drept sau bunei guvernanțe sau nu respectă drepturile omului și libertățile fundamentale sau standardele de securitate nucleară recunoscute la nivel internațional.

Cu toate acestea, Parlamentul European constată că, spre deosebire de alte zone geografice de cooperare, dispozițiile specifice pentru zona de vecinătate, în special articolul 20 alineatul (2), prevăd un sprijin mai susținut pentru societatea civilă, prevenirea conflictelor și consolidarea păcii, contacte interpersonale, inclusiv cooperarea între autoritățile locale, sprijin pentru a îmbunătăți situația drepturilor omului sau măsuri de sprijin în situații de criză, în caz de degradare gravă sau persistentă a democrației, a drepturilor omului sau a statului de drept sau a unui risc mai mare de conflict. Parlamentul European consideră că ar trebui acordat un astfel de sprijin mai susținut zonelor menționate mai sus și în cazul în care o astfel de degradare are loc în țări din afara zonei de vecinătate și reamintește că, în special articolul 4 alineatul (5) prevede că acțiunile derulate prin programe tematice pot fi întreprinse și dacă programul geografic a fost suspendat.

Parlamentul European consideră că orice suspendare a asistenței acordate în temeiul acestor instrumente ar modifica mecanismul financiar global convenit prin procedura legislativă ordinară. În calitate de colegiuitor și parte a autorității bugetare, Parlamentul European are, prin urmare, dreptul de a-și exercita din plin prerogativele în această privință, dacă se ia o asemenea decizie.

---

| 14.6.2021 | RO | Jurnalul Oficial al Uniunii Europene | CI 226/2 |
| --- | --- | --- | --- |

14.6.2021

RO

Jurnalul Oficial al Uniunii Europene

CI 226/2

---

Declarația Parlamentului European privind Decizia 2010/427/UE a Consiliului și coordonarea strategică

(2021/C 226 I/02)

Parlamentul European constată că trimiterile la instrumentele de acțiune externă ale Uniunii de la articolul 9 din Decizia 2010/427/UE a Consiliului sunt caduce și, ca urmare, consideră că din motive de claritate juridică acest articol ar trebui actualizat, în conformitate cu procedura prevăzută la articolul 27 alineatul (3) din Tratatul privind Uniunea Europeană, pentru a ține seama de instrumentele de asistență externă ale Uniunii aplicabile în perioada CFM 2021-2027, și anume Instrumentul de vecinătate, cooperare pentru dezvoltare și cooperare internațională - Europa globală, Instrumentul de asistență pentru preaderare, Instrumentul european pentru cooperare internațională în materie de securitate nucleară și Decizia de asociere peste mări, cu includerea Groenlandei.

Parlamentul European îndeamnă Comisia și Serviciul European de Acțiune Externă (SEAE) să înființeze o structură de coordonare strategică alcătuită din toate serviciile de resort ale Comisiei și ale SEAE pentru a asigura coerență, sinergii, transparență și răspundere în conformitate cu articolul 5 din Regulamentul (UE) 2021/947 de instituire a Instrumentului de vecinătate, cooperare pentru dezvoltare și cooperare internațională - Europa globală.

---

| 14.6.2021 | RO | Jurnalul Oficial al Uniunii Europene | CI 226/3 |
| --- | --- | --- | --- |

14.6.2021

RO

Jurnalul Oficial al Uniunii Europene

CI 226/3

---

Declarația Consiliului referitoare la guvernanța în privința Instrumentului de vecinătate, cooperare pentru dezvoltare și cooperare internațională – Europa în lume

(2021/C 226 I/03)

În temeiul articolului 16 alineatul (1) din TUE, Consiliul îndeplinește funcții de definire a politicilor și de coordonare. De asemenea, Consiliul contribuie la cadrul general de politică pentru punerea în aplicare a Regulamentului (UE) 2021/947 al Parlamentului European și al Consiliului din 9 iunie 2021 de instituire a Instrumentului de vecinătate, cooperare pentru dezvoltare și cooperare internațională (IVCDCI) – Europa în lume, astfel cum este menționat la articolul 7 din acest regulament. IVCDCI – Europa în lume raționalizează 10 dintre fostele instrumente într-un singur instrument amplu și cuprinzător. Acest lucru necesită o orientare strategică sporită din partea Consiliului cu privire la principalele obiective și priorități în materie de politici ale instrumentului, inclusiv pentru a se asigura o mai bună coerență, consecvență și complementaritate cu alte instrumente și politici relevante ale UE, urmărindu-se materializarea valorilor și a intereselor UE.

Respectând repartizarea competențelor și a rolurilor între instituțiile UE și pentru a-și fundamenta orientările strategice, Consiliul intenționează totodată să facă periodic schimb de opinii și să monitorizeze opțiunile strategice generale pentru programare, inclusiv alocarea de fonduri din pilonii geografic și tematic ai instrumentului, precum și utilizarea pilonului de răspuns rapid și mobilizarea rezervei pentru provocările și prioritățile emergente.

Aceste schimburi de opinii ar trebui să acopere și monitorizarea utilizării optime a resurselor în raport cu obiectivele în materie de cheltuieli, suspendarea asistenței externe a UE în cadrul instrumentului, precum și rezultatele evaluărilor geografice și tematice.

În plus, aceste schimburi de opinii ar trebui să acopere, pe de o parte, modul în care finanțarea din partea Uniunii este utilizată pentru a îndeplini obiectivele stabilite în instrument, printre altele, reducerea și, pe termen lung, eradicarea sărăciei, dezvoltarea durabilă și lupta împotriva schimbărilor climatice, consolidarea, sprijinirea și promovarea democrației, a statului de drept și a respectării drepturilor omului, precum și utilizarea mecanismului de finanțare flexibilă privind migrația și, pe de altă parte, modul în care aplicarea efectului de levier necesar conduce la posibile modificări ale finanțării.

Comisia este invitată să furnizeze informații relevante pentru a facilita schimburile de opinii cu Consiliul și să ia pe deplin în considerare pozițiile Consiliului.

În timp ce Consiliul oferă orientări strategice și asigură coordonarea generală, reprezentanții statelor membre în cadrul comitetului instituit prin Regulamentul privind IVCDCI – Europa în lume își vor exercita rolul în conformitate cu Regulamentul (UE) nr. 182/2011. Comitetul ar trebui convocat în diferite formate, responsabile de domenii specifice de intervenție, cum ar fi programele geografice, programele tematice și acțiunile de răspuns rapid, pentru a se permite statelor membre să mobilizeze expertiza corespunzătoare. Reprezentanții statelor membre ar trebui să desfășoare schimburi periodice de opinii cu Comisia cu privire la programarea multianuală a IVCDCI – Europa în lume, în special în ceea ce privește pilonul geografic și cel tematic, evaluările la jumătatea perioadei și revizuirile ad-hoc ale programelor indicative multianuale. Reprezentanții statelor membre pot solicita examinarea unor aspecte legate de punerea în aplicare a instrumentului. Consiliul invită Comisia să reflecte cele de mai sus în propunerea sa privind regulamentul de procedură al comitetului.

---

| 14.6.2021 | RO | Jurnalul Oficial al Uniunii Europene | CI 226/4 |
| --- | --- | --- | --- |

14.6.2021

RO

Jurnalul Oficial al Uniunii Europene

CI 226/4

---

Declarația Comisiei Europene privind un dialog geopolitic cu Parlamentul European referitor la Instrumentul de vecinătate, cooperare pentru dezvoltare și cooperare internațională – Europa în lume

(2021/C 226 I/04)

Comisia Europeană, conștientă de funcțiile de control politic ale Parlamentului European prevăzute la articolul 14 din Tratatul privind Uniunea Europeană, se angajează să poarte un dialog geopolitic la nivel înalt între cele două instituții cu privire la punerea în aplicare a Regulamentului (UE) 2021/947 al Parlamentului European și al Consiliului de instituire a Instrumentului de vecinătate, cooperare pentru dezvoltare și cooperare internațională (IVCDCI) – Europa în lume. Acest dialog ar trebui să permită efectuarea de schimburi cu Parlamentul European, ale cărui poziții privind punerea în aplicare a IVCDCI vor fi pe deplin luate în considerare.

Dialogul geopolitic se va axa pe orientările generale privind punerea în aplicare a IVCDCI, inclusiv privind programarea dinaintea adoptării documentelor de programare, precum și cu privire la subiecte specifice, cum ar fi utilizarea rezervei pentru provocările și prioritățile emergente sau aplicarea unor pârghii care să conducă la posibile modificări în alocarea fondurilor consacrate migrației sau la suspendarea asistenței acordate unei țări partenere atunci când aceasta persistă în nerespectarea principiilor democrației, statului de drept, bunei guvernanțe, respectării drepturilor omului și a libertăților fundamentale.

Dialogul geopolitic va fi structurat după cum urmează:

| i) | un dialog la nivel înalt între Înaltul Reprezentant/vicepreședintele și comisarii responsabili pentru parteneriatele internaționale, pentru vecinătate și extindere, pe de o parte, și Parlamentul European, pe de altă parte. |
| --- | --- |

i)

un dialog la nivel înalt între Înaltul Reprezentant/vicepreședintele și comisarii responsabili pentru parteneriatele internaționale, pentru vecinătate și extindere, pe de o parte, și Parlamentul European, pe de altă parte.

| ii) | un dialog permanent la nivel de înalți funcționari cu grupurile de lucru AFET și DEVE pentru a asigura o pregătire adecvată a dialogului la nivel înalt și întreprinderea unor acțiuni subsecvente corespunzătoare. |
| --- | --- |

ii)

un dialog permanent la nivel de înalți funcționari cu grupurile de lucru AFET și DEVE pentru a asigura o pregătire adecvată a dialogului la nivel înalt și întreprinderea unor acțiuni subsecvente corespunzătoare.

Dialogul la nivel înalt va avea loc cel puțin de două ori pe an. Una dintre reuniuni poate coincide cu prezentarea de către Comisie a proiectului de buget anual.

---

| 14.6.2021 | RO | Jurnalul Oficial al Uniunii Europene | CI 226/5 |
| --- | --- | --- | --- |

14.6.2021

RO

Jurnalul Oficial al Uniunii Europene

CI 226/5

---

Declarația Comisiei Europene privind considerentele 50 și 51 și articolul 8 alineatul (10)

(2021/C 226 I/05)

Programele regionale de sprijinire a migrației vor susține parteneriate cuprinzătoare, echilibrate și personalizate cu țările de origine sau de tranzit relevante și cu țările-gazdă, urmând o abordare stimulativă flexibilă, cu sprijinul mecanismului de coordonare din cadrul Instrumentului de vecinătate, cooperare pentru dezvoltare și cooperare internațională – Europa în lume. Acestea vor fi completate, după caz, de acțiuni care se vor înscrie în cadrul programelor naționale.

Pentru a se asigura că aceste fonduri vor fi utilizate în modul cel mai eficient și cu cel mai mare impact posibil, în conformitate cu prioritățile de politică ale Uniunii și ale țărilor partenere, Comisia Europeană va pune în aplicare în mod activ aceste priorități utilizând toate instrumentele relevante ale Uniunii și va participa la coordonarea cu statele membre într-un mod sincronizat și eficient. Comisia se va asigura că Parlamentul European și Consiliul sunt informate îndeaproape și în mod periodic, ceea ce va permite efectuarea unor schimburi de opinii.

---